als_Latn dik_Latn sag_Latn
Hazard i Chelseas deri më 2020
Eden Hazard ka nënshkruar kontratën e re me Chelsean. Ai do të jetë në Stamford Bridge deri në vitin 2020.
Politiko
E Enjte, 12 Shkurt 2015 | 16:50
0 Komente.
Eden Hazard, më në fund, i ka çliruar tifozët e Chelseas.
Ai ka nënshkruar sot kontratë të re, për pesë vjet e gjysmë, prej të cilës përfiton 200 mijë funte në javë, që nënkupton se do ta mbajë atë në Londër deri në vitin 2020.
Mesfushori belg vazhdon ta ketë një sezon fantastik, duke shënduar 13 gola në 36 paraqitje dhe duke e ndihmuar kështu klubin e tij të jetë në krye të tabelës së Premier League.
“Jam shumë i lumtur që kam nënshkruar kontratën e re me Chelsean. Prej se kam ardhur këtu, më 2012, gjithmonë jam ndjerë mire dhe klubi gjithnjë më ka mbështetur”, ka deklaruar Hazard për faqen zyrtare të Chelseas.
“Menaxheri më ka ndihmuar aq shumë që të përmirësohem, tifozët janë të mrekullueshëm dhe kuptohem në mënyrë të përkryer me bashkëlojtarët”.
“Mundohem përherë t’i kënaq tifozët me stilin e lojës dhe është mire kur kupton se ata të vlerësojnë”.
“Shpresoj që mund ta shpaguajmë këtë mbështetje, duke fituar trofe”, ka deklaruar Hazard.
Eden Hazard, 24 vjeç, është përmendur si transferim i mundshëm në Real Madrid, duke e menduar atë si zëvendësues për Cristiano Ronaldon. Por, madrilenët duhet të shikojnë diku tjetër. / Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn